Javna ustanova „Park prirode Velebit“, Kaniža Gospićka 4b, Gospić, nakon pribavljene suglasnosti Ministarstva zaštite okoliša i energetike KLASA: 112-01/18-01/064, URBROJ: 517-02-1-1-18-160 od 13. prosinca 2018. godine, i temeljem Odluke Upravnog vijeća KLASA: 023-01/19-01/07 URBROJ: 2125/17-01-19-05 od 20. svibnja 2019. godine, raspisuje

**JAVNI NATJEČAJ**

za radno mjesto

* Voditelj Službe općih i zajedničkih poslova- tajnik Ustanove- 1 izvršitelj na neodređeno vrijeme

Uvjeti:

– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij pravnog ili ekonomskog smjera

- radno iskustvo od najmanje 2 (dvije) godine na poslovima struke

- poznavanje rada na osobnom računalu

- poznavanje jednog svjetskog jezika u govoru i pismu

- probni rad 6 mjeseci.

Uz prijavu je potrebno priložiti:

– životopis

– dokaz o stručnoj spremi (presliku diplome ili drugi vjerodostojan dokaz)

– presliku domovnice

– dokaz o radnom iskustvu: elektronički zapis (u slučaju da je osiguranik podnio zahtjev u elektroničkom obliku preko korisničkih stranica HZMO), odnosno potvrdu o podacima evidentiranima u matičnoj evidenciji HZMO koju Zavod izdaje na osobno traženje osiguranika na šalterima područnih službi/ureda ili presliku ugovora o radu ili potvrdu poslodavca o vrsti i trajanju poslova koje je obavljao i razdoblje u kojem je kandidat obavljao navedene poslove

– presliku vozačke dozvole, ako je primjenjivo

– potvrdu o nekažnjavanju, ne stariju od 6 mjeseci

Prijavu na natječaj mogu podnijeti osobe oba spola, pod ravnopravnim uvjetima.

Kandidati koji ostvaruju pravo prednosti pri zapošljavanju, dužni su u prijavi na natječaj pozvati se na to pravo i imaju prednost u odnosu na ostale kandidate pod jednakim uvjetima. Uz prijavu na natječaj dužni su priložiti dokaze potrebne za ostvarivanje prava prednosti pri zapošljavanju navedene na internetskim stranicama Ministarstva hrvatskih branitelja Republike Hrvatske : <https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf>

Za kandidate koji se prijavljuju na natječaj za oglašeno radno mjesto i ispunjavaju formalne uvjete natječaja, provest će se prethodna provjera znanja i sposobnosti pisanim testiranjem i razgovorom (intervju). Obavijest o vremenu i mjestu održavanja testiranja i razgovora (intervjua) te obavijest o popisu literature potrebne za testiranje bit će objavljena na web-stranici JU Park prirode Velebit (www.pp-velebit.hr) i na oglasnoj ploči JU Park prirode Velebit, najmanje pet dana prije njegovog održavanja.

Ako kandidat ne pristupi testiranju i/ili razgovoru, smatrat će se da je povukao prijavu na natječaj.

Rok za podnošenje prijava: **8 dana** od objave natječaja u Narodnim novinama

Urednom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

O imenovanju, odnosno izboru kandidati će biti obaviješteni u zakonskom roku.

Prijave slati na adresu: Javna ustanova „Park prirode Velebit“, Kaniža Gospićka 4b, 53000 Gospić, s naznakom: „Ne otvaraj – natječaj za tajnika Ustanove“.

KLASA: 100-01/18-01/03

URBROJ: 2125/17-01-19-03

Javna ustanova „Park prirode Velebit“